Sôleutan Éseukanda Muda
Sultan Iskandar Muda (Acèh, Bandar Acèh, 1593 atawa 1590 – Bandar Acèh, 27 September 1636) na keuh sidroë sultan nyang that rayeuk lam masa Keurajeuën Acèh Darussalam, droëneuh nyang neu mat kuwasa nibak thôn 1607 sampoe 1636. Keurajeun Acèh that makmu nibak masa droëneuh neu mat kuwasa. Wilayah Keurajeuen Acèh nyang that luwah nibak masa nyan, Acèh jithee lom nibak watee nyan sibagoë pusat dagang internasional ngon pusat eleumee agama Islam di Asia Tenggara.
Silsilah[andam | andam nè]
Nibak ureung chi' inong (ma), Iskandar Muda na keuh turônan nibak Raja Darôl-Kamal, nibak ureung chi' agam (ayah) na keuh turônan Raja Meukuta Alam. Darôl-Kamal dan Meukuta Alam bak saboh peuneugah, dilee na keuh dua boh teumpat mukim nyang hana jiôh (meupisah ngon krueng) meusapat dua kawom ngon dua wilayah nyan ( Darôl-Kamal - Meukuta Alam) nyan keuh asay mula teu dong Keurajeuen Acèh. Iskandar Muda sibagoe sidroe nyang meu waki nibak dua cabeueng nyan, meu hak peunöh ateueh takhta nanggröe Keurajeuen Acèh.
Nan ma' neuh, Putroë Raja Indra Bangsa, nyang geupeunan chit Padôka Syah Alam, na keuh aneuk inong Sultan Alauddin Riayat Syah, Sultan Acèh nyang keu-10; sultan nyoe aneuk agam Sultan Firman Syah, Sultan Firman Syah na keuh aneuk atawa cuco (meunurôt Djajadiningrat) Sultan Inayat Syah, Raja Darôl-Kamal.
Putroë Raja Indra Bangsa geu meunikah deungon Sultan Mansur Syah, aneuk Sultan Abdul-Jalil, Abdul-Jalil nyan na keuh aneuk Sultan Alauddin Riayat Syah al-Kahhar, Sultan Acèh ke-3.
Meunikah[andam | andam nè]
Sultan Iskandar Muda neu meukawen deungon sidroe Putroë dari Pahang. Putroë nyan geu turi deungon nan Putroe Phang. Meunurôt narit dilee, Sultan neu peurintah untok neupeugot saboh taman nyang geupeunan Gunongan nibak teungoh-teungoh Mideun Khayali (Taman Istana) seubagoe langgeum cinta neuh keu tuan putroë. Nibak saboh peuneugah, putroë sabe weueh hate neuh meusyen keu gampong neuh di Nanggroe Pahang nyang meu buket-buket. Sampoë 'an jinoë Gunongan nyan mantong jeut ta kalon ngon ta kunjông.
Aneuk Sultan Iskandar Muda nyang kayém na lam tulésan seujarah na keuh 2 (dua) droë. Sidroë aneuk agam Meurah Pupôk ngon si droë aneuk inong Sri Ratu Safiatuddin. Meurah Pupôk ka neu hukôm le Sultan Iskandar Muda, saweueb Meurah Pupôk ka neu meuzina.
swh_Latn ace_Latn war_Latn ace_Latn ace_Latn ace_Latn war_Latn ace_Latn ace_Latn